CELEX: 62008CN0439
Language: fi
Date: 2008-10-06 00:00:00
Title: Asia C-439/08: Ennakkoratkaisupyyntö, jonka Hof van Beroep te Brussel (Belgia) on esittänyt 6.10.2008 — VZW Vlaamse federatie van verenigingen van Brood- en Bankerbakkers, IJsbereiders en Chocoladebewerkers VEBIC , muut osapuolet: Raad voor de Mededinging ja Minister van Economie

6.12.2008   
            
            
               FI
            
            
               Euroopan unionin virallinen lehti
            
            
               C 313/19
            
         Ennakkoratkaisupyyntö, jonka Hof van Beroep te Brussel (Belgia) on esittänyt 6.10.2008 — VZW Vlaamse federatie van verenigingen van Brood- en Bankerbakkers, IJsbereiders en Chocoladebewerkers ”VEBIC”, muut osapuolet: Raad voor de Mededinging ja Minister van Economie
   (Asia C-439/08)
   (2008/C 313/28)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van Beroep te Brussel
   Pääasian asianosaiset
   
      Kantaja: VZW Vlaamse federatie van verenigingen van Brood- en Bankerbakkers, IJsbereiders en Chocoladebewerkers ”VEBIC”
   
      Muut osapuolet: Raad voor de Mededinging ja Minister van Economie
   Ennakkoratkaisukysymykset
   
               1)
            
            
               Onko (perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettua neuvoston asetusta (EY) 1/2003 (1) ja erityisesti sen 2 artiklaa, 15 artiklan 3 kohtaa ja 35 artiklan 1 kohtaa) tulkittava siten, että kansalliset kilpailuviranomaiset saavat suoraan näiden säännösten nojalla mahdollisuuden esittää kirjallisia huomautuksia kanneperusteista, joita on esitetty niiden päätöstä koskevassa muutoksenhakumenettelyssä, ja vedota itse perusteisiin oikeudellisesti ja tosiasiallisesti, minkä seurauksena jäsenvaltio ei voi poistaa tällaista mahdollisuutta?
            
         
               2)
            
            
               Onko edellä mainittuja säännöksiä tulkittava siten, että kilpailusääntöjen soveltamiseksi tehokkaasti pyrittäessä yleisen edun suojaamiseen julkisilla täytäntöönpanoviranomaisilla, jotka on nimetty kilpailuviranomaisiksi, ei ole ainoastaan mahdollisuus vaan myös velvollisuus osallistua niiden tekemiä päätöksiä koskevaan muutoksenhakumenettelyyn ilmaisemalla oikeudellisesti ja tosiasiallisesti kantansa esitetyistä kanneperusteista?
            
         
               3)
            
            
               Jos ensimmäiseen ja toiseen kysymykseen vastataan myöntävästi, onko edellä mainittuja säännöksiä tulkittava siten, että jos ei ole olemassa kansallisia säännöksiä, jotka koskevat kilpailuviranomaisen osallistumista muutoksenhakuelimessä tapahtuvaan käsittelyyn, ja jos on nimetty useita viranomaisia, osallistuuko viranomainen, jolla on toimivalta tehdä asetuksen 5 artiklassa lueteltuja päätöksiä, päätöstään koskevaan muutoksenhakumenettelyyn?
            
         
               4)
            
            
               Onko edellä esitettyihin kysymyksiin vastattava toisin, jos kilpailuviranomainen toimii kansallisen lainsäädännön mukaan tuomioistuimena ja/tai jos lopullinen päätös on tehty tutkimusten jälkeen, joita on johtanut kyseiseen tuomioistuimeen kuuluva elin, jonka tehtävänä on laatia väitteitä ja päätösluonnos?
            
         
      (1)  EYVL L 1, s. 1.